Мұхтар Құл-Мұхаммед: Біздің міндетіміз – Жолдаудың мазмұнын барша халыққа жеткізу
"Мұхтар Құл-Мұхаммед: Біздің міндетіміз – Жолдаудың мазмұнын барша халыққа жеткізу" | "https://abai.kz/post/64580"
TITLE: Мұхтар Құл-Мұхаммед: Біздің міндетіміз – Жолдаудың мазмұнын барша халыққа жеткізу
URL: https://abai.kz/post/64580
META: "Мұхтар Құл-Мұхаммед: Біздің міндетіміз – Жолдаудың мазмұнын барша халыққа жеткізу" | "https://abai.kz/post/64580"
DATE: 12.01.2018
AUTHOR(s): Abai.kz
TOTAL WORDS: 151
TEXT: Бүгін «Нұр Отан» партиясы Төрағасының Бірінші орынбасары Мұхтар Құл-Мұхаммед Елбасының «Төртінші өнеркәсіптік революция жағдайындағы дамудың жаңа мүмкіндіктері» деп аталатын Жолдауына қолдау білдіру мақсатында Демократиялық күштердің «Қазақстан-2050» жалпыұлттық коалициясының кезекті отырысын өткізді. Отырысты ашқан «Нұр Отан» партиясы Төрағасының Бірінші орынбасары жаңа Жолдаудың Қазақстанның жүйелі жаңғырудағы 10 басым бағытын жүзеге асыруды қамтамасыз ететін бірегей бағдарламалық құжат екенін айтты. – Елбасымыздың Жолдауында елімізді саяси, экономикалық, әлеуметтік және рухани жаңғыртудың 10 басым бағыты айқын белгіленген. Біздің ендігі міндетіміз – әрбір қазақстандықтың өмірі, денсаулығы мен тұрмысына деген Елбасы қамқорлығынан тұратын Жолдаудың мазмұнын барша халыққа жеткізу , – деді Мұхтар Құл-Мұхаммед. Демократиялық күштердің «Қазақстан-2050» жалпыұлттық коалициясының отырысына елдегі жетекші партиялардың басшылары, Парламент депутаттары, Қазақстан халқы Ассамблеясының, кәсіби және қоғамдық бірлестіктердің өкілдері қатысты. Отырыс барысында олар Мемлекет басшысының жаңа Жолдауына байланысты өз ойларын ортаға салып, пікірлерімен бөлісті. Іс-шара нәтижесінде Жолдауға қолдау білдірген, еліміздің барша азаматтарын жылдың басты құжатын талқылау және түсіндіру жұмыстарына белсенді қатысуға шақырған Үндеу қабылданды. Abai.kz
